**Suomen uusin automerkki Polestar jo asiakkaiden koeajettavissa**

* Suomeen huhtikuussa rantautunut ruotsalainen, suorituskykyisten täyssähköautojen merkki Polestar on avannut asiakkaille mahdollisuuden Polestar 2:n koeajoon
* Polestar 2 on nelivetoinen, 408-hevosvoimainen täyssähköauto, jonka myynti käynnistyy vasta myöhemmin

Helsingissä Ruskeasuolla sijaitsevan Valo Hotel & Workin tiloihin on vastikään avattu koeajopiste, jossa ensimmäiset asiakkaat ovat jo käyneet tutustumassa Polestar 2 -malliin. Käytännössä asiakas varaa koeajon etukäteen Polestarin internet-sivujen kautta. Auton voi tilata koeajoon myös haluamaansa paikkaan, esimerkiksi kotiin tai työpaikalle.

”Kuluttajien kiinnostus merkkiämme kohtaan on ollut todella suurta ja halusimme tarjota autosta kiinnostuneille mahdollisuuden koeajoon jo nyt. Vastikään avatussa koeajopisteessämme on käynyt jo suuri määrä merkistämme kiinnostuneita kuluttajia vaikka auto ei ole vielä virallisesti myynnissä”, kertoo Polestar Automotive Finlandin toimitusjohtaja Tommi Luopajärvi.

Alkuun koeajomahdollisuus on tarjolla pääkaupunkiseudulla mutta jatkossa koeajoja on tarkoitus laajentaa muihinkin kaupunkeihin. ”Tulemme kesän aikana laajentamaan koeajomahdollisuutta asiakkaiden toiveesta myös muille paikkakunnille”, Luopajärvi vahvistaa.

Maailmalla lukuisia palkintoja muun muassa designistaan saavuttanut Polestar 2 on merkin ensimmäinen Suomeen saapuva malli. Ensimmäisenä myyntiin tulevan nelivetoisen, 408-hevosvoimaisen version vakiovarustelu on erittäin kattava. Siihen kuuluu vakiona valtava määrä kuljettajaa avustavia järjestelmiä, maailman ensimmäinen Android-pohjainen ja Googlen kanssa yhteistyössä rakennettu infotainment-järjestelmä videosovelluksineen, panoraamalasikatto sekä Polestar-sovellus, joka toimii muun muassa auton digitaalisena avaimena.

Polestar 2 on jo ennakkovarattavissa. Kiinnostuneet voivat käydä suunnittelemassa haluamanlaisensa auton, varaamassa koeajon tai tekemässä autosta ennakkovarauksen sivulla [www.polestar.com/fi](http://www.polestar.com/fi)

Koeajon voi varata sivulta [www.polestar.com/fi/test-drive](http://www.polestar.com/fi/test-drive)

Kuvia ja lisää informaatiota osoitteessa [polestar.com/press](http://polestar.com/press).

**Yhteystiedot**

Johanna Laune, PR ja viestintä, Suomi

johanna.laune@polestar.com

***Tietoja Polestarista***

*Polestar on itsenäinen, ruotsalainen Volvo Carsin ja Geely Holdingin vuonna 2017 perustama urheilullisten premium-sähköautojen merkki. Polestarilla on erityisiä teknisiä synergioita ja mittakaavaetuja Volvo Cars -yhteistyön ansiosta. Yhtiön pääkonttori sijaitsee Göteborgissa, Ruotsissa, ja se vastaa globaalisti ajoneuvojensa jälleenmyynnistä kymmenessä maassa Euroopassa, Pohjois-Amerikassa ja Kiinassa. Vuonna 2021 Polestar laajentaa kahdeksalle uudelle markkinalle Euroopassa ja Aasian ja Tyynenmeren alueella.*

*Polestar valmistaa kahta urheilullista sähköautoa. Polestar 1 on pienemmän volyymin urheilullinen hiilikuiturakenteinen GT-hybridi, joka kehittää 609 hevosvoimaa tehoa ja 1,000 Nm vääntöä. Toimintamatka sähköllä ajettaessa on 124 kilometriä (WLTP), joka on enemmän kuin millään muulla hybridiautolla. Polestar 2, urheilullinen viistoperäinen malli, on yhtiön ensimmäinen suuremman volyymin täyssähköauto. Vuonna 2020 ensimmäisillä markkinoilla myyntiin tulleessa nelivetoisessa Polestar 2:ssa on 408 hevosvoimaa tehoa ja 660 Nm vääntöä. Sen toimintamatka yhdellä latauksella on 470 kilometriä (WLTP).*

*Tulevaisuudessa mallistoon liittyy tehokas täyssähköinen SUV-malli Polestar 3 sekä vuonna 2020 julkistettu konseptimalli Precept, jonka on suunniteltu tulevan tuotantoon. Precept esittelee brändin tulevaisuuden visioita, joihin kuuluvat kestävä kehitys, digitaalinen teknologia ja edistyksellinen muotoilu.*